Ek kyk nou op 'n website waar daar fotos is van al Buffelspoort se staanplekke. Baie handige website, wens almal wil daar join. Toe val dit my op, dat al die paving blokke, is so geposisioneer dat jy meestal jou karavaan weg van die pad af laat staan maak. Met ander woorde jou rug is gedraai op die pad. Daar is hier en daar wat jy jou wa aan die kant van die blok kan sit. So jy kyk in 'n bos, rivier of ablusie blok vas. So nou wonder ek, hoe slaan meeste mense op? weg van die pad af, of na die pad toe? ek hou daarvan om na die pad toe te kyk, want almal wat verby loop groet en dis gesellig. Toe ons by die Eiland gestaan het, waar paving blokke afwesig is, moes ons noodgedwonge weg van die pad af opslaan, dis al hoe die karavaan sou inkom. Dit het die heeltyd gevoel ek is afgesonder van die res van die wereld. So asof ons probeer weg kruip vir die mense. Dit was nie vir my persoonlik lekker nie. Wat is julle ouens se opinie oor watter kan toe jy opslaan?
Verkieslik, verkies ons nie om met gesig na die ablusie toe te staan nie, persoonlik is dit ongelukkig nie van pas vir my nie.
Exactly my punt. ek hou van die paving blokke maar dit dwing jou half in 'n ding in. Plus, baie keer is daar 'n boom voor die paving blok? hoe dink die mense? skuif net die paving verby die boom, sodat jy jou wa kan inkry en jou tent oor die paving blok opslaan. Gelukkig in die geval is daar wel fotos om te help, maar meeste plekke het nie fotos nie, so as jy nog nie daar was nie, weet jy nie wat jy kry as jy daar kom nie. en baie keer is dit al hoe jy KAN opslaan, weg van die pad af, en dis nie lekker nie. Ek verstaan weg van die pad af as jou aansig na 'n lyndraad van 'n wildtuin of reservaat is met die moontlikheid van verbygaande wild. Maar anders as dit sien ek nie die punt nie.
Ek stem saam oor die uitsig-aspek Kitty. Die geplaveide staanplekke irriteer my egter grensloos omdat 'n mens so sukkel of die penne in te slaan. Ek weet sommige mense neem 'n boor saam om gate te boor, maar ek wil nie nog eksta toerusting saamdra nie. As dit reën is die sement natuurlik gaaf maar ek verkies om eerder my penne in die grond in te slaan en as dit nodig is, 'n grondseil te span. Ons het ook maar nog selde in die reën gekamp.
Kitty ons het ook al baie by Buffelspoort gekamp. Veral toe die kinders nog klein was. die plaveisel lyk net of dit so geplaas is dat jy met rug na pad toe moet staan. Ek het daai tyd nog die Penta gehad en die het ons op die staanplekke getrek soos wat dit op daai stadium gepas was.
Jy sal sien as jy daar kom dat jy eintlik jou karavaan enige manier op die staanplekke trek. Jy is wel beperk as jy 'n groot wa het soos 'n Exclusive.
Ek het by 'n vriend geleer om te poog om my karavaan se tent (of stoeptent soos wat ons maar meestal gebruik) na die suidekant op te slaan. M.a.w. ek poog om my wa se rugkant na die noorde, of so na moontlik daaraan, te hou. In die warmer maande (en selfs in die winter in die Laeveld) het jy dan meestal skadu aan jou tentkant.
Dus - afhangende van die rigtings, kyk ons soms na die pad toe en soms weg of gedeeltelik weg van die pad af.
Van die staan plekke by Buffelspoort kan jy net opslaan om pad toe te kyk, maar meerderheid kan jy enige kant toe kyk.